LIETUVOS RESPUBLIKOS SEIMO

Socialinių reikalų ir darbo komitetas

PAGRINDINIO KOMITETO PAPILDOMA IŠVADA(1)

DĖL LIETUVOS RESPUBLIKOS VALSTYBĖS IR SAVIVALDYBIŲ ĮSTAIGŲ DARBUOTOJŲ IR KOMISIJŲ NARIŲ DARBO APMOKĖJIMO ĮSTATYMO NR. XIII-198 PAKEITIMO ĮSTATYMO PROJEKTO

(NR. XIIIP- 4024(2))

2019-11-20 Nr. 103-P-49

Vilnius

Komiteto posėdyje dalyvavo: R. Šalaševičiūtė – Komiteto pirmininkė, R. Baškienė, R. J. Dagys, A. Dumbrava, J. Džiugelis, P. Kuzmickienė, M. Navickienė, V. Rastenis, J. Rimkus, A. Sysas, T. Tomilinas, J. Varkalys; Komiteto biuras: E. Bulotaitė – biuro vedėja, patarėjos: D. Aleksejūnienė, A. Dolmantienė, D. Jonėnienė, I. Kuodienė, padėjėja R. Liekienė; kviestieji asmenys: R. Šarknickas – Seimo narys.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai): negauta.

Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo narys R. Šarknickas 2019-11-19	5	2	Argumentai: Pasiūlymas yra parengtas siekiant išvengti diskriminacinio pobūdžio nuostatų teisės akto projekte. Šiuo metu įstatymo projektu yra siekiama nustatyti, kad prieš nustatant ar keičiant darbo apmokėjimo sistemą turėtų būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka. Tačiau, vadovaujantis įstatymo projekto 5 str. 2 d. tokios procedūros nebūtų vykdomos, jeigu būtų keičiama biudžetinių įstaigų vadovų darbo apmokėjimo sistema. Tokios įstatymo projekto nuostatos yra išimtinai diskriminacinio pobūdžio, todėl turi būti naikintinos. Pažymėtina, kad nepaisant vadovo pareigybės pozicijos įstaigos hierarchinėje sistemoje, šiai pareigybei priskiriamų kompetencijos ribų, įstaigų vadovai yra lygiai tokie patys darbuotojai, kurie taip pat yra įdarbinti ir dirba pagal darbo sutartis ir turi tokias pačias socialines garantijas kaip ir kiti dirbantieji. Įstaigos vadovams yra taikomos tos pačios Darbo kodekso nuostatos, todėl įstatymo projektu siūloma išimtis yra diskriminacinė. Be kita ko, kaip rodo patirtis, įstaigų vadovų dalyvavimas informavimo ir konsultavimo procedūrose užkerta kelia teisės aktų vykdymo iškraipymams, padeda išvengti konfliktų ir teisinių ginčų. Atsižvelgiant į tai siūloma: Pasiūlymas: Pakeisti įstatymo projekto 5 straipsnio 2 dalį ir ją išdėstyti taip: „2. Darbo apmokėjimo sistema nustatoma kolektyvinėje sutartyje. Jeigu kolektyvinės sutarties nėra, darbdavys privalo nustatyti darbo apmokėjimo sistemą ir padaryti ją prieinamą visiems darbuotojams susipažinti. Savininko teises ir pareigas įgyvendinanti institucija nustato jos valdymo sričiai priskirtų biudžetinių įstaigų vadovų darbo apmokėjimo sistemą. Prieš nustatant ar keičiant darbo apmokėjimo sistemą, išskyrus biudžetinių įstaigų vadovų darbo apmokėjimo sistemą, turi būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka.“	Pritarti iš dalies.	Siūlome 5 straipsnio 2 dalį išdėstytyi taip: „2. Darbo apmokėjimo sistema nustatoma kolektyvinėje sutartyje. Jeigu kolektyvinės sutarties nėra, darbdavys privalo nustatyti darbo apmokėjimo sistemą ir padaryti ją prieinamą visiems darbuotojams susipažinti. Savininko teises ir pareigas įgyvendinanti institucija nustato jos valdymo sričiai priskirtų biudžetinių įstaigų vadovų darbo apmokėjimo sistemą. Prieš nustatant ar keičiant darbo apmokėjimo sistemą, išskyrus biudžetinių įstaigų vadovų darbo apmokėjimo sistemą turi būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka (biudžetinių įstaigų vadovams taikoma tik informavimo procedūra).“

4. Balsavimo rezultatai: pritarta bendru sutarimu.

Komiteto pirmininkė	Rimantė Šalaševičiūtė

SRDK biuro patarėja Ieva Kuodienė